Katići (Ivanjica)

**Katići** su naselje u Srbiji u opštini Ivanjica u Moravičkom okrugu. Prema popisu iz 2002. bilo je 125 stanovnika (prema popisu iz 1991. bilo je 150 stanovnika).

## Geografija
Katići su minijaturna varošica koja se nalazi u centru mesne zajednice Brezova u Starom Vlahu.

Iznad Katića uzdiže se Mučanj, planina sa čijih visova od preko 1500 metara visine puca veličanstven pogled na sve strane. Na njegovom vrhu nalazi se Savina voda koja je izuzetno posećena tokom cele godine jer je u narodnom verovanju i predanju poznata kao vrlo lekovita. U podnožju Mučnja, na izvorištima reke Grabovice, nalazi se crkva Sv. Nikole, poznata kao Bela crkva, zadužbina despota Stefana Lazarevića, značajan arhitektonski spomenik čije freske prekrivaju sve unutrašnje zidne površine i značajne su kulturno-istorijske i umetničke vrednosti.

U samom mestu je izvorište Malog Rzava, a u blizini izvorišta reke Grabovice i Velikog Rzava. Reke su bogate potočnom pastrmkom, bistre i čiste, a njihovi tokovi i kanjoni odvešće vas u svet bajke. Cela okolina pokrivena je šumom, i pravi su rezervat raznovrsne divljači, pa je lovstvo dobro razvijeno i organizovano. U blizini se nalazi i prihvatilište za srneću divljač na ograđenoj površini od desetak hektara.

Posebna atrakcija je način obilaska okoline i planinskih visova u organizaciji PO. To je specijalni „vozić“ - atraktivno kabriolet vozilo sa 12 mesta koje je uvek na raspolaganju gostima, a razgledanje okoline prilikom putovanja ničim nije ograničeno pa ćete imati potpun i jedinstven doživljaj prirode i njenih lepota. Sve ovo, kao i čuvena predusretljivost ljudi Starog Vlaha, mesto čine privlačnim. Idilična slika ovog mesta svakog neodoljivo tera da opet dođe i uživa u spokoju i lepoti očuvane i zdrave sredine. Udaljeno je od Ivanjice 22&nbsp;km, a 14&nbsp;km od izletišta Prilički kiseljak (izvor prirodne mineralne vode).

Do njega vode dva magistralna puta, jedan preko Arilja, a drugi iz pravca Guče. Preko Nove Varoši povezan je sa Crnom Gorom i Jadranom.

## Turizam
Selo Katići udaljeno je od Ivanjice 22&nbsp;km, nalazi se na magistralnom putu Prilike - Kokin Brod koji predstavlja kraći izlaz na magistralu koja vodi ka Crnoj Gori, na idealnoj nadmorskoj visini od 1024 m, u području planine Mučanj (Jerinin grad 1534 m).

Zdrava planinska klima, izvori lekovitih voda (Savina voda - lekoviti izvor Svetog Save, Prilički kiseljak, ...), bistri potoci sa obiljem šuma, zelenila i netaknutom prirodom, prirodnim znamenitostima Jerenin grad...), spomenicima kulture i istorije (Karađorđev šanac, Bela Crkva...) i zdravom hranom, čine ovaj kraj ekskluzivnom ekološkom oazom.

Klimatski uslovi, izvanredan vazduh i sunce imaju blagotvoreno dejstvo posebno na asmatične bolesnike i one koji boluju od bronhija, povišenog i visokog krvnog pritiska, anemije, postraumatičnih stanja i stresa.

Idealna nadmorska visina za pripreme sportista.

## Demografija
U naselju Katići živi 101 punoletni stanovnik, a prosečna starost stanovništva iznosi 43,6 godina (42,4 kod muškaraca i 44,9 kod žena). U naselju ima 36 domaćinstava, a prosečan broj članova po domaćinstvu je 3,47.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
* http://www.hotellogos.rs/ivanjica-katici.html 
* http://www.selo-turizam.com/